Der Eugen
Der Eugen ischt a 68-doiliga deitscha Fernsehserie, wo vo 1982 bis 1986 vom dômôliga Siddeitscha Rundfunk (heit: Sidweschtrundfunk) produziirt wôrra ischt. Jeda Episod hôt a Schbiildauer vo acht Menudda. Gsendet wôrra send de oinzlne Folga ab 1986 em regionala Vorôbedprogramm vo dr ARD zwischa de Werbebleck.

En dera Serie gôht’s om s fikdive Weiguad vo dr schwäbischa Familie Eisele. Vorzehlt werdet an Haufa turbulende Gschichda vo sellra Familie. De meischde Rolla send mit schwäbische Schauschbiiler besetzt wôrra; drom wuud au hauptsächlich Schwäbisch gschwätzt. Dia Drehbiacher send vo vrschiidene Autora gschriiba wôrra. A Großdoil abr stammt vom Felix Huby. Dr Theo Mezger hôt bei älle Folga d Reschii gfihrt. D Außa-Uffnahma send z Fellbach (s Weiguad Eisele) ond em Weikeller vo dr dômôliga Weigärtner-Gnossaschaft Stuegert-Ondrtirkheim dreht wôrra.

Mitgwirkt hend 
en de Hauptrolla
dr Walter Schultheiß als Eugen Eisele
d Ilse Künkele als Elsbeth Eisele
d Trudel Wulle als Rosa
dr Alexander Gittinger als Karl
dr Thomas Reiner als Gottfried Hemmerle
d Regina Faerber als Sybille Meyer

en oinzlne Episoda als Gäscht
dr Robert Naegele als Albert Greiner
dr Willy Seiler als Schlumberger
dr Dietz-Werner Steck als Schützle
dr Albin Braig als Steierpriafer
ond sonscht noh an Haufa meh oder weniger bekannde Manna ond Fraua.

Weblink 

Fernsehserii